**Tisztelt Választópolgárok!**

Több jelzés érkezett a Helyi Választási Irodához azzal kapcsolatban, hogy a szavazásra jogosultak nem kaptak választási értesítőt a 2022. április 3-ai országgyűlési képviselő választásra és országos népszavazásra.

Az a választópolgár, aki 2022. január 26-án a szavazóköri névjegyzékben szerepelt, az erről szóló értesítést **2022. február 11-ig** kapta meg a Nemzeti Választási Irodától.

**Az a választópolgár, aki nem kapja meg az értesítőt, vagy azt elveszíti, a Szentendre Helyi Választási Irodától új értesítőt igényelhet.**

Azt a választópolgárt, aki 2022. január 26-át követően kerül a szavazóköri névjegyzékbe, a Választási Iroda **2022. április 1‑jén (péntek) 16.00 óráig** értesítő átadásával vagy megküldésével tájékoztatja a szavazóköri névjegyzékbe vételéről.

Az értesítő tartalmazza annak a szavazókörnek a számát és címét, ahol a szavazás napján a választópolgár leadhatja a szavazatát.

**A választási értesítő megléte nem feltétele a szavazásnak.**

Tisztelettel,

**dr. Schramm Gábor**

OEVI vezető